  Туспуктэм: Григорий Фомин Наталия Сильвестрова 1-тӥ куарусёнэ Ижкарысь огшоры шорёзо школаын нырысьсэ Даун синдромен пиналъёслы класс ужаны кутскоз. Сое 97 номеро Гармония школаын усьтозы. Со сярысь, «Солнечный мир» мерлыко огазеяськонлэн кивалтӥсез Ксения Кривко вылэ чӧлскыса, «Медиашкола НКО» ӵектослэн экспертэз ивортӥз. Классэ 8-9 аресъем тямыс нылпиосты лыказы, али дышетӥсь утчало. « Милям движенимы понна со Даун синдромен адямиос но соослэн луонлыкъёссы сярысь стереотипъёсты тӥян миссимы пала вамыш. Бен, али со школаын луоз, нош бӧрысь Даун синдромен муртъёс ужан интыосын но кылдыны кутскозы » Ксения Кривко, «Солнечный мир» мерлыко огазеяськонлэн кивалтӥсез Тодэ вайытом, Ижкарысь нылпи садъёс 1-тӥ инвожоысен гужем радлыкъя ужаны кутскозы. Гужем нылпиос понна карын 74, Удмуртиын 524 нылпи лагерьёс ужалозы. Ватсалом, Удмуртиын школаосы нырысетӥ классэ гожтӥськон мынэ. Тегъёс: пиналъёс школаос Ижкар Удмуртия  